কিন্তু স্বাধীনতার আকাশছোঁয়া স্বপ্নচ্যুত করা যায় না। তাই আজ মুসলিম বিশ্বের উচিৎ তুরস্কের রেসিপ তাইয়েপ এরদোগান ও ইরানের আহমাদিনেজাদের ন্যায় সাহসী ভূমিকা পালন করার মাধ্যমে ফিলিস্তীনের স্বাধীনতার ক্ষেত্রে অভিভাবকের ভূমিকায় অবতীর্ণ হওয়া। সেক্যুলার রাষ্ট্র তুরস্কের রাজনীতির পালে নতুন হাওয়া লেগেছে। এখন তারা ফিলিস্তীনের স্বাধীনতা অর্জন করার ব্যাপারে সোচ্চার হয়ে উঠেছে। ২০০৯ সাল দাভোসের অর্থনৈতিক সম্মেলনে তুর্কী প্রেসিডেন্ট ইসরাঈলী প্রধানমন্ত্রীর সাথে মুখোমুখি বাক-বিতন্ডায় লিপ্ত হন। তিনি আঙ্গুল উচিয়ে গাজার হামলাকে গণহত্যা বলে সম্মেলন কক্ষ ত্যাগ করেন। পরবর্তীতে এ বছর ৩১ মে তুরস্কের সহযোগিতায় গাজা অধিবাসীদের জন্য একটি ত্রাণবাহী জাহাজ ‘মাভি মারমারা’ গাজার উদ্দেশ্যে রওয়ানা হয়। উক্ত জাহাজে ইসরাঈলী সেনাবাহিনী নির্বিচার হামলা চালিয়ে ২০ জন মানবাধিকার কর্মীকে হত্যা করে তন্মধ্যে ৮ জনই তুর্কী।